text: Strejke på slagteri
  03 juni 2011 kl. 12.32
  Medarbejderne på Brørup Slagteri har nedlagt arbejdet.
  Medarbejdere og ledelsen på Brørup Slagteri kan ikke blive enige om nye arbejdstider.
  Det skriver jv.dk.
  Slagteriet vil øge antalle af ugentlige slagtninger fra 19.000 til 30.000 og vil indføre en fire-dages uge.
  Den daglig arbejdstid skal være 10 timer og 50 minutter, siger ledelsen.
  På den anden side står slagteriarbejderne. De har foreslået et toholdsskift.
  - Men det er fordyrende for produktionen, siger slagteriets direktør Gert Kjeldsen til jv.dk.
  Slagteriarbejdernes fagforening afviser fire-dages uge. Det har været afprøvet på slagteriet i Blans.
  Ifølge afdelingsformand i Fødevareforbundet NNF Sydjylland, Peder Pedersen, blev ledelse og medarbejdere dengang enig om, at det ikke duede, da det gav alt for højt sygefravær og alt for store følgeomkostninger.
  